Ericu950/Stoicheia-meter-silver huggingface dataset:
ξυνὸν ἀγγέλλων διορθῶσαι λόγον
εὐρυσθενεῖ γέννᾳ τὸ μὲν γὰρ πατρόθεν ἐκ Διὸς εὔχονται τὸ δἈμυντορίδαι
ματρόθεν Ἀστυδαμείας ἀμφὶ δἀνθρώπων φρασὶν ἀμπλακίαι
ἀναρίθμητοι κρέμανται τοῦτο δἀμάχανον εὑρεῖν
ὅ τι νῦν ἐν καὶ τελευτᾷ φέρτατον ἀνδρὶ τυχεῖν
καὶ γὰρ Ἀλκμήνας κασίγνητον νόθον
σκληρᾶς ἐλαίας ἔκταν ἐν Τίρυνθι Λικύμνιον ἐλθόντ ἐκ θαλάμων Μιδέας
τᾶσδέ ποτε χθονὸς οἰκιστὴρ χολωθείς αἱ δὲ φρενῶν ταραχαὶ
παρέπλαγξαν καὶ σοφόν μαντεύσατο δἐς θεὸν ἐλθών
τῷ μὲν ὁ Χρυσοκόμας εὐώδεος ἐξ ἀδύτου ναῶν πλόον
εἶπε Λερναίας ἀπ ἀκτᾶς εὐθὺν ἐς ἀμφιθάλασσον νομόν
ἁνίχ Ἁφαίστου τέχναισιν
ἀνορούσαισ ἀλάλαξεν ὑπερμάκει βοᾷ
Οὐρανὸς δἔφριξέ νιν καὶ Γαῖα μάτηρ
τότε καὶ φαυσίμβροτος δαίμων Ὑπεριονίδας
μέλλον ἔντειλεν φυλάξασθαι χρέος
παισὶν φίλοις
ὡς ἂν θεᾷ πρῶτοι κτίσαιεν βωμὸν ἐναργέα καὶ σεμνὰν θυσίαν θέμενοι
πατρί τε θυμὸν ἰάναιεν κόρᾳ τἐγχειβρόμῳ ἐν δἀρετὰν
ἔβαλεν καὶ χάρματ ἀνθρώποισι Προμαθέος Αἰδώς
ἐπὶ μὰν βαίνει τε καὶ λάθας ἀτέκμαρτα νέφος
καὶ παρέλκει πραγμάτων ὀρθὰν ὁδὸν
καὶ τοὶ γὰρ αἰθοίσας ἔχοντες σπέρμ ἀνέβαν φλογὸς οὔ τεῦξαν δἀπύροις ἱεροῖς
ἄλσος ἐν ἀκροπόλει κείνοις ὁ μὲν ξανθὰν ἀγαγὼν νεφέλαν
πολὺν ὗσε χρυσόν αὐτὰ δέ σφισιν ὤπασε τέχναν
πᾶσαν ἐπιχθονίων Γλαυκῶπις ἀριστοπόνοις χερσὶ κρατεῖν
ἔργα δὲ ζωοῖσιν ἑρπόντεσσί θὁμοῖα κέλευθοι φέρον
ἦν δὲ κλέος βαθύ δαέντι δὲ καὶ σοφία μείζων ἄδολος τελέθει
φαντὶ δἀνθρώπων παλαιαὶ
ῥήσιες οὔπω ὅτε χθόνα δατέοντο Ζεύς τε καὶ ἀθάνατοι
φανερὰν ἐν πελάγει Ῥόδον ἔμμεν ποντίῳ
ἁλμυροῖς δἐν βένθεσιν νᾶσον κεκρύφθαι
ἀπεόντος δοὔτις ἔνδειξεν λάχος Ἀελίου
καί ῥά μιν χώρας ἀκλάρωτον λίπον
μνασθέντι δὲ Ζεὺς ἄμπαλον μέλλεν θέμεν ἀλλά νιν οὐκ εἴασεν ἐπεὶ πολιᾶς
εἶπέ τιν αὐτὸς ὁρᾶν ἔνδον θαλάσσας αὐξομέναν πεδόθεν
πολύβοσκον γαῖαν ἀνθρώποισι καὶ εὔφρονα μήλοις
ἐκέλευσεν δαὐτίκα χρυσάμπυκα μὲν Λάχεσιν
χεῖρας ἀντεῖναι θεῶν δὅρκον μέγαν
μὴ παρφάμεν
ἐξοπίσω γέρας ἔσσεσθαι τελεύταθεν δὲ λόγων κορυφαὶ
ἐν ἀλαθείᾳ πετοῖσαι βλάστε μὲν ἐξ ἁλὸς ὑγρᾶς
νᾶσος ἔχει τέ νιν ὀξειᾶν ὁ γενέθλιος ἀκτίνων πατήρ
πῦρ πνεόντων ἀρχὸς ἵππων ἔνθα Ῥόδῳ ποτὲ μιχθεὶς τέκεν
ἑπτὰ σοφώτατα νοήματ ἐπὶ προτέρων ἀνδρῶν παραδεξαμένους
παῖδας ὧν εἷς μὲν Κάμειρον
πρεσβύτατόν τε Ἰάλυσον ἔτεκεν Λίνδον τἀπάτερθε δἔχον
διὰ γαῖαν τρίχα δασσάμενοι πατρωίαν
ἀστέων μοῖραν κέκληνται δέ σφιν ἕδραι
τόθι λύτρον συμφορᾶς οἰκτρᾶς γλυκὺ Τλαπολέμῳ
ἵσταται Τιρυνθίων ἀρχαγέτᾳ
μήλων τε κνισσάεσσα πομπὰ καὶ κρίσις ἀμφ ἀέθλοις τῶν ἄνθεσι Διαγόρας
ἐστεφανώσατο δίς κλεινᾷ τἐν Ἰσθμῷ τετράκις εὐτυχέων
Νεμέᾳ τἄλλαν ἐπ ἄλλα καὶ κρανααῖς ἐν Ἀθάναις
ὅ τἐν Ἄργει χαλκὸς ἔγνω νιν τά τἐν Ἀρκαδίᾳ
ἔργα καὶ Θήβαις ἀγῶνές τἔννομοι
Βοιωτίων
Πέλλανά τΑἴγινά τε νικῶνθ ἑξάκις ἐν Μεγάροισίν τοὐχ ἕτερον λιθίνα
ψᾶφος ἔχει λόγον ἀλλ ὦ Ζεῦ πάτερ νώτοισιν Ἀταβυρίου
μεδέων τίμα μὲν ὕμνου τεθμὸν Ὀλυμπιονίκαν
ἄνδρα τε πὺξ ἀρετὰν εὑρόντα δίδοι τέ οἱ αἰδοίαν χάριν
καὶ ποτ ἀστῶν καὶ ποτὶ ξείνων ἐπεὶ ὕβριος ἐχθρὰν ὁδὸν
εὐθυπορεῖ σάφα δαεὶς ἅ τέ οἱ πατέρων ὀρθαὶ φρένες ἐξ ἀγαθῶν
σπέρμ ἀπὸ Καλλιάνακτος Ἐρατιδᾶν τοι σὺν χαρίτεσσιν ἔχει
θαλίας καὶ πόλις ἐν δὲ μιᾷ μοίρᾳ χρόνου
ἄλλοτ ἀλλοῖαι διαιθύσσοισιν αὖραι
μᾶτερ ὦ χρυσοστεφάνων ἀέθλων Οὐλυμπία
δέσποιν ἀλαθείας ἵνα μάντιες ἄνδρες
ἐμπύροις τεκμαιρόμενοι παραπειρῶνται Διὸς ἀργικεραύνου
εἴ τιν ἔχει λόγον ἀνθρώπων πέρι
μαιομένων μεγάλαν
ἀρετὰν θυμῷ λαβεῖν
ἄνεται δὲ πρὸς χάριν εὐσεβίας ἀνδρῶν λιταῖς
ἀλλ ὦ Πίσας εὔδενδρον ἐπ Ἀλφεῷ ἄλσος
τόνδε κῶμον καὶ στεφαναφορίαν δέξαι μέγα τοι κλέος αἰεί
ᾧτινι σὸν γέρας ἕσπετ ἀγλαόν
ἄλλα δἐπ ἄλλον ἔβαν
ἀγαθῶν πολλαὶ δὁδοὶ
σὺν θεοῖς εὐπραγίας
Τιμόσθενες ὔμμε δἐκλάρωσεν πότμος
Ζηνὶ γενεθλίῳ ὃς σὲ μὲν Νεμέᾳ πρόφατον
Ἀλκιμέδοντα δὲ πὰρ Κρόνου λόφῳ
θῆκεν Ὀλυμπιονίκαν
ἦν δἐσορᾶν καλός ἔργῳ τοὐ κατὰ εἶδος ἐλέγχων
ἐξένεπε κρατέων πάλᾳ δολιχήρετμον Αἴγιναν πάτραν
ἔνθα σώτειρα Διὸς ξενίου
πάρεδρος ἀσκεῖται Θέμις
ἔξοχ ἀνθρώπων ὅ τι γὰρ πολὺ καὶ πολλᾷ ῥέπῃ
ὀρθᾷ διακρίνειν φρενὶ μὴ παρὰ καιρόν
δυσπαλές τεθμὸς δέ τις ἀθανάτων καὶ τάνδ ἁλιερκέα χώραν
παντοδαποῖσιν ὑπέστασε ξένοις
κίονα δαιμονίαν
τοῦτο πράσσων μὴ κάμοι
Δωριεῖ λαῷ ταμιευομέναν ἐξ Αἰακοῦ
τὸν παῖς ὁ Λατοῦς εὐρυμέδων τε Ποσειδᾶν
Ἰλίῳ μέλλοντες ἐπὶ στέφανον τεῦξαι καλέσαντο συνεργὸν
τείχεος ἦν ὅτι νιν πεπρωμένον
ὀρνυμένων πολέμων
πτολιπόρθοις ἐν μάχαις
λάβρον ἀμπνεῦσαι καπνόν
γλαυκοὶ δὲ δράκοντες ἐπεὶ κτίσθη νέον
πύργον ἐσαλλόμενοι τρεῖς οἱ δύο μὲν κάπετον
αὖθι δἀτυζομένω ψυχὰς βάλον
εἷς δἀνόρουσε βοάσαις
ἔννεπε δἀντίον ὁρμαίνων τέρας εὐθὺς Ἀπόλλων
Πέργαμος ἀμφὶ τεαῖς ἥρως χερὸς ἐργασίαι ἁλίσκεται
ὣς ἐμοὶ φάσμα λέγει Κρονίδα
πεμφθὲν βαρυγδούπου Διός
οὐκ ἄτερ παίδων σέθεν ἀλλ ἅμα πρώτοις ῥάζεται
καὶ τερτάτοις ὣς ἆρα θεὸς σάφα εἴπαις
Ξάνθον ἤπειγεν καὶ Ἀμαζόνας εὐίππους καὶ ἐς Ἴστρον ἐλαύνων
Ὀρσοτρίαινα δἐπ Ἰσθμῷ ποντίᾳ
ἅρμα θοὸν τανύεν
ἀποπέμπων Αἰακὸν
δεῦρ ἀν ἵπποις χρυσέαις
καὶ Κορίνθου δειράδ ἐποψόμενος δαιτικλυτάν
τερπνὸν δἐν ἀνθρώποις ἴσον ἔσσεται οὐδέν
εἰ δἐγὼ Μελησίᾳ ἐξ ἀγενείων κῦδος ἀνέδραμον ὕμνῳ
μὴ βαλέτω με λίθῳ τραχεῖ φθόνος
καὶ Νεμέᾳ γὰρ ὁμῶς
ἐρέω ταύταν χάριν
τὰν δἔπειτ ἀνδρῶν μάχαν
ἐκ παγκρατίου τὸ διδάξασθαι δέ τοι
εἰδότι ῥᾴτερον ἄγνωμον δὲ τὸ μὴ προμαθεῖν
κουφότεραι γὰρ ἀπειράτων φρένες
κεῖνα δὲ κεῖνος ἂν εἴποι
ἔργα περαίτερον ἄλλων τίς τρόπος ἄνδρα προβάσει
ἐξ ἱερῶν ἀέθλων μέλλοντα ποθεινοτάταν δόξαν φέρειν
νῦν μὲν αὐτῷ γέρας Ἀλκιμέδων
νίκαν τριακοστὰν ἑλών
ὃς τύχᾳ μὲν δαίμονος ἀνορέας δοὐκ ἀμπλακὼν
ἐν τέτρασιν παίδων ἀπεθήκατο γυίοις
νόστον ἔχθιστον καὶ ἀτιμοτέραν γλῶσσαν καὶ ἐπίκρυφον οἶμον
πατρὶ δὲ πατρὸς ἐνέπνευσεν μένος
γήραος ἀντίπαλον
Ἀΐδα τοι λάθεται
ἄρμενα πράξαις ἀνήρ
ἀλλ ἐμὲ χρὴ μναμοσύναν ἀνεγείροντα φράσαι
χειρῶν ἄωτον Βλεψιάδαις ἐπίνικον
ἕκτος οἷς ἤδη στέφανος περίκειται φυλλοφόρων ἀπ ἀγώνων
ἔστι δὲ καί τι θανόντεσσιν μέρος
κατακρύπτει δοὐ κόνις
συγγόνων κεδνὰν χάριν
Ἑρμᾶ δὲ θυγατρὸς ἀκούσαις Ἰφίων
Ἀγγελίας ἐνέποι κεν Καλλιμάχῳ λιπαρὸν
κόσμον Ὀλυμπίᾳ ὅν σφι Ζεὺς γένει
ὤπασεν ἐσλὰ δἐπ ἐσλοῖς
ἔργ ἐθέλοι δόμεν ὀξείας δὲ νόσους ἀπαλάλκοι
εὔχομαι ἀμφὶ καλῶν μοίρᾳ Νέμεσιν διχόβουλον μὴ θέμεν
ἀλλ ἀπήμαντον ἄγων βίοτον
αὐτούς τἀέξοι καὶ πόλιν
τὸ μὲν Ἀρχιλόχου μέλος
φωνᾶεν Ὀλυμπίᾳ καλλίνικος ὁ τριπλόος κεχλαδώς
ἄρκεσε Κρόνιον παρ ὄχθον ἁγεμονεῦσαι
κωμάζοντι φίλοις Ἐφαρμόστῳ σὺν ἑταίροις
ἀλλὰ νῦν ἑκαταβόλων Μοισᾶν ἀπὸ τόξων
Δία τε φοινικοστερόπαν σεμνόν τἐπίνειμαι
ἀκρωτήριον Ἄλιδος
τὸ δή ποτε Λυδὸς ἥρως Πέλοψ
ἐξάρατο κάλλιστον ἕδνον Ἱπποδαμείας
πτερόεντα δἵει γλυκὺν
ἀνδρὸς ἀμφὶ παλαίσμασιν φόρμιγγ ἐλελίζων
κλεινᾶς ἐξ Ὀπόεντος αἰνήσαις ἓ καὶ υἱόν
ἃν Θέμις θυγάτηρ τέ οἱ σώτειρα λέλογχεν
μεγαλόδοξος Εὐνομία θάλλει δἀρεταῖσιν
σόν τε Κασταλία πάρα
ὅθεν στεφάνων ἄωτοι κλυτὰν
Λοκρῶν ἐπαείροντι ματέρ ἀγλαόδενδρον
ἐγὼ δέ τοι φίλαν πόλιν
μαλεραῖς ἐπιφλέγων ἀοιδαῖς
καὶ ἀγάνορος ἵππου
θᾶσσον καὶ ναὸς ὑποπτέρου παντᾷ
ἀγγελίαν πέμψω ταύταν
εἰ σύν τινι μοιριδίῳ παλάμᾳ
ἐξαίρετον Χαρίτων νέμομαι κᾶπον
κεῖναι γὰρ ὤπασαν τὰ τέρπν ἀγαθοὶ δὲ καὶ σοφοὶ κατὰ δαίμον ἄνδρες
ἐγένοντ ἐπεὶ ἀντία
πῶς ἂν τριόδοντος Ἡρακλέης σκύταλον τίναξε χερσίν
ἁνίκ ἀμφὶ Πύλον σταθεὶς ἤρειδε Ποσειδᾶν
Φοῖβος οὐδ Ἀΐδας ἀκινήταν ἔχε ῥάβδον
βρότεα σώμαθ ᾇ κατάγει κοίλαν πρὸς ἀγυιὰν
θνᾳσκόντων ἀπό μοι λόγον
τοῦτον στόμα ῥῖψον
ἐχθρὰ σοφία καὶ τὸ καυχᾶσθαι παρὰ καιρὸν
μανίαισιν ὑποκρέκει
μὴ νῦν λαλάγει τὰ τοιαῦτ ἔα πόλεμον μάχαν τε πᾶσαν
χωρὶς ἀθανάτων φέροις δὲ Πρωτογενείας
ἄστει γλῶσσαν ἵν αἰολοβρόντα Διὸς αἴσᾳ
Πύρρα Δευκαλίων τε Παρνασοῦ καταβάντε
δόμον ἔθεντο πρῶτον ἄτερ δεὐνᾶς ὁμόδαμον
κτισσάσθαν λίθινον γόνον
λαοὶ δὀνύμασθεν
ἔγειρ ἐπέων σφιν οἶμον λιγύν
αἴνει δὲ παλαιὸν μὲν οἶνον ἄνθεα δὕμνων
νεωτέρων λέγοντι μὰν
χθόνα μὲν κατακλύσαι μέλαιναν
ὕδατος σθένος ἀλλὰ
Ζηνὸς τέχναις ἀνάπωτιν ἐξαίφνας
χαλκάσπιδες ὑμέτεροι πρόγονοι
ἀρχᾶθεν Ἰαπετιονίδος φύτλας
κοῦροι κορᾶν καὶ φερτάτων Κρονιδᾶν ἐγχώριοι βασιλῆες αἰεί
πρὶν Ὀλύμπιος ἁγεμὼν
μίχθη Μαιναλίαισιν ἐν δειραῖς καὶ ἔνεικεν
Λοκρῷ μὴ καθέλοι μιν αἰὼν πότμον ἐφάψαις
ὀρφανὸν γενεᾶς ἔχεν δὲ σπέρμα μέγιστον
μάτρωος δἐκάλεσσέ νιν
ἰσώνυμον ἔμμεν
ὑπέρφατον ἄνδρα μορφᾷ τε καὶ
ἔργοισι πόλιν δὤπασεν λαόν τε διαιτᾶν
ἀφίκοντο δέ οἱ ξένοι
ἔκ τἌργεος ἔκ τε Θηβᾶν οἱ δἈρκάδες οἱ δὲ καὶ Πισᾶται
υἱὸν δἌκτορος ἐξόχως τίμασεν ἐποίκων
Αἰγίνας τε Μενοίτιον τοῦ παῖς ἅμ Ἀτρείδαις
Τεύθραντος πεδίον μολὼν ἔστα σὺν Ἀχιλλεῖ
μόνος ὅτ ἀλκᾶντας Δαναοὺς τρέψαις ἁλίαισιν
πρύμναις Τήλεφος ἔμβαλεν
ὥστ ἔμφρονι δεῖξαι
μαθεῖν Πατρόκλου βιατὰν νόον
ἐξ οὗ Θέτιος γόνος οὐλίῳ νιν ἐν Ἄρει
παραγορεῖτο μή ποτε
σφετέρας ἄτερθε ταξιοῦσθαι
δαμασιμβρότου αἰχμᾶς
εἴην εὑρησιεπὴς ἀναγεῖσθαι
τόλμα δὲ καὶ ἀμφιλαφὴς δύναμις
ἕσποιτο προξενίᾳ δἀρετᾷ τἦλθον
μίαν ἔργον ἀν ἁμέραν
ἄλλαι δὲ δύ ἐν Κορίνθου πύλαις ἐγένοντ ἔπειτα χάρμαι
ταὶ δὲ καὶ Νεμέας Ἐφαρμόστῳ κατὰ κόλπον
Ἄργει τἔσχεθε κῦδος ἀνδρῶν παῖς δἐν Ἀθάναις
οἷον δἐν Μαραθῶνι συλαθεὶς ἀγενείων
μένεν ἀγῶνα πρεσβυτέρων ἀμφ ἀργυρίδεσσιν
φῶτας δὀξυρεπεῖ δόλῳ
ἀπτῶτι δαμάσσαις
διήρχετο κύκλον ὅσσᾳ βοᾷ
ὡραῖος ἐὼν καὶ καλὸς κάλλιστά τε ῥέξαις
τὰ δὲ Παρρασίῳ στρατῷ
θαυμαστὸς ἐὼν φάνη Ζηνὸς ἀμφὶ πανάγυριν Λυκαίου
καὶ ψυχρᾶν ὁπότ εὐδιανὸν φάρμακον αὐρᾶν
Πελλάνᾳ φέρε σύνδικος δαὐτῷ Ἰολάου
τύμβος εἰναλία τἘλευσὶς ἀγλαΐαισιν
τὸ δὲ φυᾷ κράτιστον ἅπαν πολλοὶ δὲ διδακταῖς
ἀνθρώπων ἀρεταῖς κλέος
ὤρουσαν ἀρέσθαι
ἄνευ δὲ θεοῦ σεσιγαμένον
οὐ σκαιότερον χρῆμ ἕκαστον ἐντὶ γὰρ ἄλλαι
μία δοὐχ ἅπαντας ἄμμε θρέψει
μελέτα σοφίαι μὲν
τόνδ ἀνέρα δαιμονίᾳ γεγάμεν
εὔχειρα δεξιόγυιον ὁρῶντ ἀλκάν
Αἰάν τεον τἐν δαιτὶ Ἰλιάδα νικῶν ἐπεστεφάνωσε βωμόν
τὸν Ὀλυμπιονίκαν ἀνάγνωτέ μοι
Ἀρχεστράτου παῖδα πόθι φρενὸς
ἐμᾶς γέγραπται γλυκὺ γὰρ αὐτῷ μέλος ὀφείλων ἐπιλέλαθ ὦ Μοῖσ ἀλλὰ σὺ καὶ θυγάτηρ
Ἀλάθεια Διός ὀρθᾷ χερὶ
ἐρύκετον ψευδέων
ἐνιπὰν ἀλιτόξενον
ἕκαθεν γὰρ ἐπελθὼν ὁ μέλλων χρόνος
ἐμὸν καταίσχυνε βαθὺ χρέος
ὅμως δὲ λῦσαι δυνατὸς ὀξεῖαν ἐπιμομφὰν τόκος ὁρᾶτ ὦν νῦν ψᾶφον ἑλισσομέναν
ὅπα κῦμα κατακλύσσει ῥέον
ὅπα τε κοινὸν λόγον
φίλαν τίσομεν ἐς χάριν
νέμει γὰρ Ἀτρέκεια πόλιν Λοκρῶν Ζεφυρίων
μέλει τέ σφισι Καλλιόπα
καὶ χάλκεος Ἄρης τράπε δὲ Κύκνεια μάχα καὶ ὑπέρβιον
Ἡρακλέα πύκτας δἐν Ὀλυμπιάδι νικῶν
Ἴλᾳ φερέτω χάριν
Ἁγησίδαμος ὡς
Ἀχιλεῖ Πάτροκλος
θήξαις δέ κε φύντ ἀρετᾷ ποτὶ
πελώριον ὁρμάσαι κλέος ἀνὴρ θεοῦ σὺν παλάμαις
ἄπονον δἔλαβον χάρμα παῦροί τινες
ἔργων πρὸ πάντων βιότῳ φάος
ἀγῶνα δἐξαίρετον ἀεῖσαι θέμιτες ὦρσαν Διός ὃν ἀρχαίῳ σάματι πὰρ Πέλοπος
βωμῶν ἑξάριθμον ἐκτίσσατο
ἐπεὶ Ποσειδάνιον
πέφνε δΕὔρυτον ὡς Αὐγέαν λάτριον
πράσσοιτο λόχμαισι δὲ δοκεύσαις ὑπὸ Κλεωνᾶν δάμασε καὶ κείνους Ἡρακλέης ἐφ ὁδῷ
ὅτι πρόσθε ποτὲ Τιρύνθιον
ἔπερσαν αὐτῷ στρατὸν
μυχοῖς ἥμενον Ἄλιδος
Μολίονες ὑπερφίαλοι καὶ μὰν ξεναπάτας
Ἐπειῶν βασιλεὺς ὄπιθεν
πλαγαῖς τε σιδάρου βαθὺν εἰς ὀχετὸν ἄτας
ἵζοισαν ἑὰν πόλιν
ἀποθέσθ ἄπορον
καὶ κεῖνος ἀβουλίᾳ ὕστατος
ἁλώσιος ἀντάσαις θάνατον αἰπὺν οὐκ ἐξέφυγεν
ὁ δἄρ ἐν Πίσᾳ ἔλσαις ὅλον τε στρατὸν
λαίαν τε πᾶσαν Διὸς ἄλκιμος
υἱὸς σταθμᾶτο ζάθεον ἄλσος πατρὶ μεγίστῳ περὶ δὲ πάξαις Ἄλτιν μὲν ὅγ ἐν καθαρῷ
διέκρινε τὸ δὲ κύκλῳ πέδον
ἔθηκε δόρπου λύσιν
τιμάσαις πόρον Ἀλφεοῦ
μετὰ δώδεκ ἀνάκτων θεῶν καὶ πάγον
Κρόνου προσεφθέγξατο πρόσθε γὰρ
νώνυμνος ἇς Οἰνόμαος ἆρχε βρέχετο πολλᾷ νιφάδι ταύτᾳ δἐν πρωτογόνῳ τελετᾷ
παρέσταν μὲν ἄρα Μοῖραι σχεδὸν
ἀλάθειαν ἐτήτυμον
χρόνος τὸ δὲ σαφανὲς ἰὼν πόρσω κατέφρασεν
ὅπα τὰν πολέμοιο δόσιν
ἀκρόθινα διελὼν ἔθυε καὶ πενταετηρίδ ὅπως ἄρα
ἔστασεν ἑορτὰν σὺν Ὀλυμπιάδι πρώτᾳ
νικαφορίαισί τε
τίς δὴ ποταίνιον
ἔλαχε στέφανον
χείρεσσι ποσίν τε καὶ ἅρματι
ἀγώνιον ἐν δόξᾳ θέμενος εὖχος ἔργῳ καθελών
σταδίου μὲν ἀρίστευσεν εὐθὺν τόνον
ποσσὶ τρέχων παῖς ὁ Λικυμνίου
Οἰωνός ἷκεν δὲ Μιδέαθεν στρατὸν ἐλαύνων ὁ δὲ πάλᾳ κυδαίνων Ἔχεμος Τεγέαν
Τίρυνθα ναίων πόλιν
ἀν ἵπποισι δὲ τέτρασιν
ἀπὸ Μαντινέας Σᾶμος Ὡλιροθίου
ἄκοντι Φράστωρ ἔλασε σκοπόν
μᾶκος δὲ Νικεὺς ἔδικε πέτρῳ χέρα κυκλώσαις ὑπὲρ ἁπάντων καὶ συμμαχία θόρυβον
παραίθυξε μέγαν ἐν δἕσπερον
ἔφλεξεν εὐώπιδος
σελάνας ἐρατὸν φάος
ἀείδετο δὲ πᾶν τέμενος τερπναῖσι θαλίαις
τὸν ἐγκώμιον ἀμφὶ τρόπον
ἀρχαῖς δὲ προτέραις ἑπόμενοι καί νυν ἐπωνυμίαν χάριν
νίκας ἀγερώχου κελαδησόμεθα βροντὰν
καὶ πυρπάλαμον βέλος
ὀρσικτύπου Διός
ἐν ἅπαντι κράτει
αἴθωνα κεραυνὸν ἀραρότα
χλιδῶσα δὲ μολπὰ πρὸς κάλαμον ἀντιάξει μελέων
τὰ παρ εὐκλέϊ Δίρκᾳ χρόνῳ μὲν φάνεν
ἀλλ ὥτε παῖς ἐξ ἀλόχου πατρὶ
ποθεινὸς ἵκοντι νεότατος τὸ πάλιν ἤδη μάλα δέ οἱ θερμαίνει φιλότατι νόον
ἐπεὶ πλοῦτος ὁ λαχὼν ποιμένα
ἐπακτὸν ἀλλότριον
θνᾴσκοντι στυγερώτατος
καὶ ὅταν καλὰ ἔρξαις ἀοιδᾶς ἄτερ
Ἁγησίδαμ εἰς Ἀΐδα σταθμὸν
ἀνὴρ ἵκηται κενεὰ πνεύσαις ἔπορε μόχθῳ βραχύ τι τερπνόν τὶν δἁδυεπής τε λύρα
γλυκύς ταὐλὸς ἀναπάσσει χάριν
τρέφοντι δεὐρὺ κλέος
κόραι Πιερίδες Διός
ἐγὼ δὲ συνεφαπτόμενος σπουδᾷ κλυτὸν ἔθνος
Λοκρῶν ἀμφέπεσον μέλιτι
εὐάνορα πόλιν καταβρέχων παῖδ ἐρατὸν δἈρχεστράτου
αἴνησα τὸν εἶδον κρατέοντα χερὸς ἀλκᾷ
βωμὸν παρ Ὀλύμπιον
κεῖνον κατὰ χρόνον
ἰδέᾳ τε καλὸν
ὥρᾳ τε κεκραμένον ἅ ποτε
ἀναιδέα Γανυμήδει μόρον ἄλαλκε σὺν Κυπρογενεῖ
ἔστιν ἀνθρώποις ἀνέμων ὅτε πλείστα
χρῆσις ἔστιν δοὐρανίων ὑδάτων
ὀμβρίων παίδων νεφέλας
εἰ δὲ σὺν πόνῳ τις εὖ πράσσοι μελιγάρυες ὕμνοι
ὑστέρων ἀρχὰ λόγων
τέλλεται καὶ πιστὸν ὅρκιον μεγάλαις ἀρεταῖς
ἀφθόνητος δαἶνος Ὀλυμπιονίκαις
οὗτος ἄγκειται τὰ μὲν ἁμετέρα
γλῶσσα ποιμαίνειν ἐθέλει
ἐκ θεοῦ δἀνὴρ σοφαῖς ἀνθεῖ πραπίδεσσιν ὁμοίως
ἴσθι νῦν Ἀρχεστράτου
παῖ τεᾶς Ἁγησίδαμε πυγμαχίας ἕνεκεν
ἁδυμελῆ κελαδήσω
Ζεφυρίων Λοκρῶν γενεὰν ἀλέγων
ἔνθα συγκωμάξατ ἐγγυάσομαι
ὔμμιν ὦ Μοῖσαι φυγόξεινον στρατὸν
μηδ ἀπείρατον καλῶν
ἀκρόσοφον δὲ καὶ αἰχματὰν ἀφίξεσθαι τὸ γὰρ ἐμφυὲς οὔτ αἴθων ἀλώπηξ
οὔτ ἐρίβρομοι λέοντες διαλλάξαντο ἦθος
λίσσομαι παῖ Ζηνὸς Ἐλευθερίου
Ἱμέραν εὐρυσθενέ ἀμφιπόλει σώτειρα Τύχα
τὶν γὰρ ἐν πόντῳ κυβερνῶνται θοαὶ
νᾶες ἐν χέρσῳ τε λαιψηροὶ πόλεμοι
κἀγοραὶ βουλαφόροι αἵ γε μὲν ἀνδρῶν
πόλλ ἄνω τὰ δαὖ κάτω ψεύδη μεταμώνια τάμνοισαι κυλίνδοντ ἐλπίδες
σύμβολον δοὔ πώ τις ἐπιχθονίων
πιστὸν ἀμφὶ πράξιος ἐσσομένας εὗρεν θεόθεν
τῶν δὲ μελλόντων τετύφλωνται φραδαί
πολλὰ δἀνθρώποις παρὰ γνώμαν ἔπεσεν
ἔμπαλιν μὲν τέρψιος οἱ δἀνιαραῖς
ἀντικύρσαντες ζάλαις ἐσλὸν βαθὺ πήματος ἐν μικρῷ πεδάμειψαν χρόνῳ
υἱὲ Φιλάνορος ἤτοι καὶ τεά κεν
ἐνδομάχας ἅτ ἀλέκτωρ συγγόνῳ παρ ἑστίᾳ
ἀκλεὴς τιμὰ κατεφυλλορόησε ποδῶν
εἰ μὴ στάσις ἀντιάνειρα Κνωσίας ἄμερσε πάτρας
νῦν δὈλυμπία στεφανωσάμενος
καὶ δὶς ἐκ Πυθῶνος Ἰσθμοῖ τἘργότελες
θερμὰ Νυμφᾶν λουτρὰ βαστάζεις ὁμιλέων παρ οἰκείαις ἀρούραις
τρισολυμπιονίκαν
ἐπαινέων οἶκον ἅμερον ἀστοῖς
ξένοισι δὲ θεράποντα γνώσομαι
τὰν ὀλβίαν Κόρινθον Ἰσθμίου
πρόθυρον Ποτειδᾶνος ἀγλαόκουρον
ἐν τᾷ γὰρ Εὐνομία ναίει κασίγνηταί τε βάθρον πολίων ἀσφαλές
Δίκα καὶ ὁμότροφος Εἰρήνα τάμι ἀνδράσι πλούτου
χρύσεαι παῖδες εὐβούλου Θέμιτος
ἐθέλοντι δἀλέξειν
Ὕβριν Κόρου ματέρα θρασύμυθον
ἔχω καλά τε φράσαι τόλμα τέ μοι
εὐθεῖα γλῶσσαν ὀρνύει λέγειν
ἄμαχον δὲ κρύψαι τὸ συγγενὲς ἦθος
ὔμμιν δέ παῖδες Ἀλάτα πολλὰ μὲν νικαφόρον ἀγλαΐαν ὤπασαν
ἄκραις ἀρεταῖς ὑπερελθόντων ἱεροῖς ἐν ἀέθλοις
πολλὰ δἐν καρδίαις ἀνδρῶν ἔβαλον
ὧραι πολυάνθεμοι ἀρχαῖα σοφίσμαθ ἅπαν δεὑρόντος ἔργον
ταὶ Διωνύσου πόθεν ἐξέφανεν
σὺν βοηλάτᾳ χάριτες διθυράμβῳ
τίς γὰρ ἱππείοις ἐν ἔντεσσιν μέτρα
ἐπέθηκ ἐν δὲ Μοῖσ ἁδύπνοος
ἐν δἌρης ἀνθεῖ νέων οὐλίαις αἰχμαῖσιν ἀνδρῶν
ὕπατ εὐρὺ ἀνάσσων
Ὀλυμπίας ἀφθόνητος ἔπεσσιν
γένοιο χρόνον ἅπαντα Ζεῦ πάτερ
καὶ τόνδε λαὸν ἀβλαβῆ νέμων
Ξενοφῶντος εὔθυνε δαίμονος οὖρον
δέξαι τέ οἱ στεφάνων ἐγκώμιον τεθμόν τὸν ἄγει πεδίων ἐκ Πίσας
πεντάθλῳ ἅμα σταδίου νικῶν δρόμον ἀντεβόλησεν
τῶν ἀνὴρ θνατὸς οὔπω τις πρότερον
δύο δαὐτὸν ἔρεψαν
πλόκοι σελίνων ἐν Ἰσθμιάδεσσιν
φανέντα Νέμεά τοὐκ ἀντιξοεῖ
πατρὸς δὲ Θεσσαλοῦ ἐπ Ἀλφεοῦ
ῥεέθροισιν αἴγλα ποδῶν ἀνάκειται
Πυθοῖ τἔχει σταδίου τιμὰν διαύλου θἁλίῳ ἀμφ ἑνί μηνός τέ οἱ
ἅμερα θῆκε κάλλιστ ἀμφὶ κόμαις
Ἑλλώτια δἑπτάκις ἐν δἀμφιάλοισι Ποτειδᾶνος τεθμοῖσιν
Πτοιοδώρῳ σὺν πατρὶ μακρότεραι
Τερψίᾳ θἕψοντ Ἐριτίμῳ ἀοιδαί
ὅσσα τἐν Δελφοῖσιν ἀριστεύσατε
ἠδὲ χόρτοις ἐν λέοντος δηρίομαι πολέσιν
περὶ πλήθει καλῶν ὡς μὰν σαφὲς
οὐκ ἂν εἰδείην λέγειν ποντιᾶν ψάφων ἀριθμόν
μέτρον νοῆσαι δὲ καιρὸς ἄριστος
ἐγὼ δὲ ἴδιος ἐν κοινῷ σταλεὶς
μῆτίν τε γαρύων παλαιγόνων
πόλεμόν τἐν ἡρωΐαις ἀρεταῖσιν
οὐ ψεύσομ ἀμφὶ Κορίνθῳ Σίσυφον μὲν πυκνότατον παλάμαις ὡς θεόν
καὶ τὰν πατρὸς ἀντία Μήδειαν θεμέναν γάμον αὐτᾷ
ναῒ σώτειραν Ἀργοῖ καὶ προπόλοις
τὰ δὲ καί ποτ ἐν ἀλκᾷ
πρὸ Δαρδάνου τειχέων ἐδόκησαν
ἐπ ἀμφότερα μαχᾶν τάμνειν τέλος
τοὶ μὲν γένει φίλῳ σὺν Ἀτρέος
Ἑλέναν κομίζοντες οἱ δἀπὸ πάμπαν
εἴργοντες ἐκ Λυκίας δὲ Γλαῦκον ἐλθόντα τρόμεον Δαναοί τοῖσι μὲν
ἐξεύχετ ἐν ἄστεϊ Πειράνας σφετέρου πατρὸς ἀρχὰν
καὶ βαθὺν κλᾶρον ἔμμεν καὶ μέγαρον
ὃς τᾶς ὀφιώδεος υἱόν ποτε Γοργόνος ἦ πόλλ ἀμφὶ κρουνοῖς
Πάγασον ζεῦξαι ποθέων ἔπαθεν
πρίν γέ οἱ χρυσάμπυκα κούρα χαλινὸν
Παλλὰς ἤνεγκ ἐξ ὀνείρου δαὐτίκα
ἦν ὕπαρ φώνασε δεὕδεις Αἰολίδα βασιλεῦ
ἄγε φίλτρον τόδ ἵππειον δέκευ
καὶ Δαμαίῳ νιν θύων ταῦρον ἀργᾶντα πατρὶ δεῖξον
κυαναιγὶς ἐν ὄρφνᾳ
κνώσσοντί οἱ παρθένος τόσα εἰπεῖν
ἔδοξεν ἀνὰ δἐπᾶλτ ὀρθῷ ποδί
παρκείμενον δὲ συλλαβὼν τέρας
ἐπιχώριον μάντιν ἄσμενος εὗρεν
δεῖξέν τε Κοιρανίδᾳ πᾶσαν τελευτὰν πράγματος ὥς τἀνὰ βωμῷ θεᾶς
κοιτάξατο νύκτ ἀπὸ κείνου χρήσιος ὥς τέ οἱ αὐτὰ
δαμασίφρονα χρυσόν
ἐνυπνίῳ δᾇ τάχιστα πιθέσθαι
κελήσατό μιν ὅταν δεὐρυσθενεῖ
καρταίποδ ἀναρύῃ Γαιαόχῳ
θέμεν Ἱππίᾳ βωμὸν εὐθὺς Ἀθάνᾳ
φάρμακον πραῢ τείνων ἀμφὶ γένυι
ἵππον πτερόεντ ἀναβὰς δεὐθὺς ἐνόπλια χαλκωθεὶς ἔπαιζεν
σὺν δὲ κείνῳ καί ποτ Ἀμαζονίδων
αἰθέρος ψυχρῶν ἀπὸ κόλπων ἐρήμου
τοξόταν βάλλων γυναικεῖον στρατόν
καὶ Χίμαιραν πῦρ πνέοισαν καὶ Σολύμους ἔπεφνεν
διασωπάσομαί οἱ μόρον ἐγώ
τὸν δἐν Οὐλύμπῳ φάτναι Ζηνὸς ἀρχαῖαι δέκονται
ἐμὲ δεὐθὺν ἀκόντων
ἱέντα ῥόμβον παρὰ σκοπὸν οὐ χρὴ
τὰ πολλὰ βέλεα καρτύνειν χεροῖν
Μοίσαις γὰρ ἀγλαοθρόνοις ἑκὼν
Ὀλιγαιθίδαισίν τἔβαν ἐπίκουρος
Ἰσθμοῖ τά τἐν Νεμέᾳ παύρῳ ἔπει θήσω φανέρ ἀθρό ἀλαθής τέ μοι
ἁδύγλωσσος βοὰ κάρυκος ἐσλοῦ
τὰ δὈλυμπίᾳ αὐτῶν
ἔοικεν ἤδη πάροιθε λελέχθαι
τά τἐσσόμενα τότ ἂν φαίην σαφές
τέλος εἰ δὲ δαίμων γενέθλιος ἕρποι
Δι τοῦτ Ἐνυαλίῳ τἐκδώσομεν πράσσειν τὰ δὑπ ὀφρύϊ Παρνασσίᾳ
ἕξ Ἄργεΐ θὅσσα καὶ ἐν Θήβαις ὅσα τἈρκάσι βάσσαις
μαρτυρήσει Λυκαίου βωμὸς ἄναξ
Πέλλανά τε καὶ Σικυὼν καὶ Μέγαρ Αἰακιδᾶν τεὐερκὲς ἄλσος
ἅ τἘλευσὶς καὶ λιπαρὰ Μαραθών
ταί θὑπ Αἴτνας ὑψιλόφου καλλίπλουτοι
πόλιες ἅ τΕὔβοια καὶ πᾶσαν κατὰ
Ἑλλάδ εὑρήσεις ἐρευνῶν μάσσον ἢ ὡς ἰδέμεν
ἄνα κούφοισιν ἐκνεῦσαι ποσίν
Ζεῦ τέλει αἰδῶ δίδοι καὶ τύχαν τερπνῶν γλυκεῖαν
Καφισίων ὑδάτων
λαχοῖσαι αἵτε ναίετε καλλίπωλον ἕδραν
ὦ λιπαρᾶς ἀοίδιμοι βασίλειαι
Χάριτες Ὀρχομενοῦ παλαιγόνων Μινυᾶν ἐπίσκοποι
κλῦτ ἐπεὶ εὔχομαι σὺν γὰρ ὔμμιν τὰ τε τερπνὰ καὶ
τὰ γλυκέ ἄνεται πάντα βροτοῖς
εἰ σοφός εἰ καλός εἴ τις ἀγλαὸς ἀνήρ
κοιρανέοντι χοροὺς οὔτε δαῖτας ἀλλὰ πάντων ταμίαι
ἔργων ἐν οὐρανῷ χρυσότοξον θέμεναι παρὰ
Πύθιον Ἀπόλλωνα θρόνους
αἰέναον σέβοντι πατρὸς Ὀλυμπίοιο τιμάν
ὦ πότνι Ἀγλαΐα
φιλησίμολπέ τΕὐφροσύνα θεῶν κρατίστου
παῖδες ἐπακοοῖτε νῦν Θαλία τε
κοῦφα βιβῶντα Λυδῷ γὰρ Ἀσώπιχον ἐν τρόπῳ
ἔν μελέταις ἀείδων ἔμολον
οὕνεκ Ὀλυμπιόνικος ἁ Μινυεία
σεῦ ἕκατι μελαντειχέα νῦν δόμον
Φερσεφόνας ἔλθ Ἀχοῖ πατρὶ κλυτὰν φέροισ ἀγγελίαν
κόλποις παρ εὐδόξοις Πίσας
ἐστεφάνωσε κυδίμων ἀέθλων πτεροῖσι χαίταν
ὣς οἳ μὲν κατὰ ἄστυ πεφυζότες ἠΰτε νεβροὶ
ἱδρῶ ἀπεψύχοντο πίον τἀκέοντό τε δίψαν
κεκλιμένοι καλῇσιν ἐπάλξεσιν αὐτὰρ Ἀχαιοὶ
τείχεος ἆσσον ἴσαν σάκε ὤμοισι κλίναντες
Ἕκτορα δαὐτοῦ μεῖναι ὀλοιὴ μοῖρα πέδησεν
Ἰλίου προπάροιθε πυλάων τε Σκαιάων
αὐτὰρ Πηλείωνα προσηύδα Φοῖβος Ἀπόλλων
τίπτέ με Πηλέος υἱὲ ποσὶν ταχέεσσι διώκεις
αὐτὸς θνητὸς ἐὼν θεὸν ἄμβροτον οὐδέ νύ πώ με
ἔγνως ὡς θεός εἰμι σὺ δἀσπερχὲς μενεαίνεις
ἦ νύ τοι οὔ τι μέλει Τρώων πόνος οὓς ἐφόβησας
οἳ δή τοι εἰς ἄστυ ἄλεν σὺ δὲ δεῦρο λιάσθης
οὐ μέν με κτενέεις ἐπεὶ οὔ τοι μόρσιμός εἰμι
ἔβλαψάς μἑκάεργε θεῶν ὀλοώτατε πάντων
ἐνθάδε νῦν τρέψας ἀπὸ τείχεος ἦ κἔτι πολλοὶ
γαῖαν ὀδὰξ εἷλον πρὶν Ἴλιον εἰσαφικέσθαι
νῦν δἐμὲ μὲν μέγα κῦδος ἀφείλεο τοὺς δὲ σάωσας
ῥηϊδίως ἐπεὶ οὔ τι τίσιν γἔδεισας ὀπίσσω
ἦ σἂν τισαίμην εἴ μοι δύναμίς γε παρείη
ὣς εἰπὼν προτὶ ἄστυ μέγα φρονέων ἐβεβήκει
σευάμενος ὥς θἵππος ἀεθλοφόρος σὺν ὄχεσφιν
ὅς ῥά τε ῥεῖα θέῃσι τιταινόμενος πεδίοιο
ὣς Ἀχιλεὺς λαιψηρὰ πόδας καὶ γούνατ ἐνώμα
τὸν δὃ γέρων Πρίαμος πρῶτος ἴδεν ὀφθαλμοῖσι
παμφαίνονθ ὥς τἀστέρ ἐπεσσύμενον πεδίοιο
ὅς ῥά τὀπώρης εἶσιν ἀρίζηλοι δέ οἱ αὐγαὶ
φαίνονται πολλοῖσι μετ ἀστράσι νυκτὸς ἀμολγῷ
ὅν τε κύν Ὠρίωνος ἐπίκλησιν καλέουσι
λαμπρότατος μὲν ὅ γἐστί κακὸν δέ τε σῆμα τέτυκται
καί τε φέρει πολλὸν πυρετὸν δειλοῖσι βροτοῖσιν
ᾤμωξεν δὃ γέρων κεφαλὴν δὅ γε κόψατο χερσὶν
ὑψόσ ἀνασχόμενος μέγα δοἰμώξας ἐγεγώνει
λισσόμενος φίλον υἱόν ὃ δὲ προπάροιθε πυλάων
ἑστήκει ἄμοτον μεμαὼς Ἀχιλῆϊ μάχεσθαι
τὸν δὃ γέρων ἐλεεινὰ προσηύδα χεῖρας ὀρεγνύς
Ἕκτορ μή μοι μίμνε φίλον τέκος ἀνέρα τοῦτον
οἶος ἄνευθ ἄλλων ἵνα μὴ τάχα πότμον ἐπίσπῃς
Πηλεΐωνι δαμείς ἐπεὶ ἦ πολὺ φέρτερός ἐστι
σχέτλιος αἴθε θεοῖσι φίλος τοσσόνδε γένοιτο
ὅσσον ἐμοί τάχα κέν ἑ κύνες καὶ γῦπες ἔδοιεν
κείμενον ἦ κέ μοι αἰνὸν ἀπὸ πραπίδων ἄχος ἔλθοι
ὅς μυἱῶν πολλῶν τε καὶ ἐσθλῶν εὖνιν ἔθηκε
κτείνων καὶ περνὰς νήσων ἔπι τηλεδαπάων
καὶ γὰρ νῦν δύο παῖδε Λυκάονα καὶ Πολύδωρον
οὐ δύναμαι ἰδέειν Τρώων εἰς ἄστυ ἀλέντων
τούς μοι Λαοθόη τέκετο κρείουσα γυναικῶν
ἀλλ εἰ μὲν ζώουσι μετὰ στρατῷ ἦ τἂν ἔπειτα
χαλκοῦ τε χρυσοῦ τἀπολυσόμεθ ἔστι γὰρ ἔνδον
πολλὰ γὰρ ὤπασε παιδὶ γέρων ὀνομάκλυτος Ἄλτης
εἰ δἤδη τεθνᾶσι καὶ εἰν Ἀΐδαο δόμοισιν
ἄλγος ἐμῷ θυμῷ καὶ μητέρι τοὶ τεκόμεσθα
λαοῖσιν δἄλλοισι μινυνθαδιώτερον ἄλγος
ἔσσεται ἢν μὴ καὶ σὺ θάνῃς Ἀχιλῆϊ δαμασθείς
ἀλλ εἰσέρχεο τεῖχος ἐμὸν τέκος ὄφρα σαώσῃς
Τρῶας καὶ Τρῳάς μὴ δὲ μέγα κῦδος ὀρέξῃς
Πηλεΐδῃ αὐτὸς δὲ φίλης αἰῶνος ἀμερθῇς
δύσμορον ὅν ῥα πατὴρ Κρονίδης ἐπὶ γήραος οὐδῷ
αἴσῃ ἐν ἀργαλέῃ φθίσει κακὰ πόλλ ἐπιδόντα
υἷάς τὀλλυμένους ἑλκηθείσας τε θύγατρας
καὶ θαλάμους κεραϊζομένους καὶ νήπια τέκνα
βαλλόμενα προτὶ γαίῃ ἐν αἰνῇ δηϊοτῆτι
ἑλκομένας τε νυοὺς ὀλοῇς ὑπὸ χερσὶν Ἀχαιῶν
αὐτὸν δἂν πύματόν με κύνες πρώτῃσι θύρῃσιν
ὠμησταὶ ἐρύουσιν ἐπεί κέ τις ὀξέϊ χαλκῷ
τύψας ἠὲ βαλὼν ῥεθέων ἐκ θυμὸν ἕληται
οὓς τρέφον ἐν μεγάροισι τραπεζῆας θυραωρούς
οἵ κἐμὸν αἷμα πιόντες ἀλύσσοντες περὶ θυμῷ
κείσοντ ἐν προθύροισι νέῳ δέ τε πάντ ἐπέοικεν
ἄρηϊ κταμένῳ δεδαϊγμένῳ ὀξέϊ χαλκῷ
κεῖσθαι πάντα δὲ καλὰ θανόντι περ ὅττι φανήῃ
ἀλλ ὅτε δὴ πολιόν τε κάρη πολιόν τε γένειον
αἰδῶ ταἰσχύνωσι κύνες κταμένοιο γέροντος
τοῦτο δὴ οἴκτιστον πέλεται δειλοῖσι βροτοῖσιν
ἦ ῥὃ γέρων πολιὰς δἄρ ἀνὰ τρίχας ἕλκετο χερσὶ
τίλλων ἐκ κεφαλῆς οὐδ Ἕκτορι θυμὸν ἔπειθε
μήτηρ δαὖθ ἑτέρωθεν ὀδύρετο δάκρυ χέουσα
κόλπον ἀνιεμένη ἑτέρηφι δὲ μαζὸν ἀνέσχε
καί μιν δάκρυ χέουσ ἔπεα πτερόεντα προσηύδα
Ἕκτορ τέκνον ἐμὸν τάδε ταἴδεο καί μἐλέησον
αὐτήν εἴ ποτέ τοι λαθικηδέα μαζὸν ἐπέσχον
τῶν μνῆσαι φίλε τέκνον ἄμυνε δὲ δήϊον ἄνδρα
τείχεος ἐντὸς ἐών μὴ δὲ πρόμος ἵστασο τούτῳ
σχέτλιος εἴ περ γάρ σε κατακτάνῃ οὔ σἔτ ἔγωγε
κλαύσομαι ἐν λεχέεσσι φίλον θάλος ὃν τέκον αὐτή
οὐδ ἄλοχος πολύδωρος ἄνευθε δέ σε μέγα νῶϊν
Ἀργείων παρὰ νηυσὶ κύνες ταχέες κατέδονται
ὣς τώ γε κλαίοντε προσαυδήτην φίλον υἱὸν
πολλὰ λισσομένω οὐδ Ἕκτορι θυμὸν ἔπειθον
ἀλλ ὅ γε μίμν Ἀχιλῆα πελώριον ἆσσον ἰόντα
ὡς δὲ δράκων ἐπὶ χειῇ ὀρέστερος ἄνδρα μένῃσι
βεβρωκὼς κακὰ φάρμακ ἔδυ δέ τέ μιν χόλος αἰνός
σμερδαλέον δὲ δέδορκεν ἑλισσόμενος περὶ χειῇ
ὣς Ἕκτωρ ἄσβεστον ἔχων μένος οὐχ ὑπεχώρει
πύργῳ ἔπι προὔχοντι φαεινὴν ἀσπίδ ἐρείσας
ὤ μοι ἐγών εἰ μέν κε πύλας καὶ τείχεα δύω
Πουλυδάμας μοι πρῶτος ἐλεγχείην ἀναθήσει
ὅς μἐκέλευε Τρωσὶ ποτὶ πτόλιν ἡγήσασθαι
νύχθ ὕπο τήνδ ὀλοὴν ὅτε τὤρετο δῖος Ἀχιλλεύς
νῦν δἐπεὶ ὤλεσα λαὸν ἀτασθαλίῃσιν ἐμῇσιν
αἰδέομαι Τρῶας καὶ Τρῳάδας ἑλκεσιπέπλους
μή ποτέ τις εἴπῃσι κακώτερος ἄλλος ἐμεῖο
Ἕκτωρ ἧφι βίηφι πιθήσας ὤλεσε λαόν
ὣς ἐρέουσιν ἐμοὶ δὲ τότ ἂν πολὺ κέρδιον εἴη
ἄντην ἢ Ἀχιλῆα κατακτείναντα νέεσθαι
εἰ δέ κεν ἀσπίδα μὲν καταθείομαι ὀμφαλόεσσαν
καὶ κόρυθα βριαρήν δόρυ δὲ πρὸς τεῖχος ἐρείσας
αὐτὸς ἰὼν Ἀχιλῆος ἀμύμονος ἀντίος ἔλθω
καί οἱ ὑπόσχωμαι Ἑλένην καὶ κτήμαθ ἅμ αὐτῇ
πάντα μάλ ὅσσά τἈλέξανδρος κοίλῃς ἐνὶ νηυσὶν
ἠγάγετο Τροίηνδ ἥ τἔπλετο νείκεος ἀρχή
δωσέμεν Ἀτρεΐδῃσιν ἄγειν ἅμα δἀμφὶς Ἀχαιοῖς
ἄλλ ἀποδάσσεσθαι ὅσα τε πτόλις ἥδε κέκευθε
Τρωσὶν δαὖ μετόπισθε γερούσιον ὅρκον ἕλωμαι
μή τι κατακρύψειν ἀλλ ἄνδιχα πάντα δάσασθαι
κτῆσιν ὅσην πτολίεθρον ἐπήρατον ἐντὸς ἐέργει
ἀλλὰ τί ἤ μοι ταῦτα φίλος διελέξατο θυμός
μή μιν ἐγὼ μὲν ἵκωμαι ἰών ὃ δέ μοὐκ ἐλεήσει
οὐδέ τί μαἰδέσεται κτενέει δέ με γυμνὸν ἐόντα
αὔτως ὥς τε γυναῖκα ἐπεί κἀπὸ τεύχεα δύω
οὐ μέν πως νῦν ἔστιν ἀπὸ δρυὸς οὐδ ἀπὸ πέτρης
τῷ ὀαριζέμεναι ἅ τε παρθένος ἠΐθεός τε
παρθένος ἠΐθεός τὀαρίζετον ἀλλήλοιιν
βέλτερον αὖτ ἔριδι ξυνελαυνέμεν ὅττι τάχιστα
εἴδομεν ὁπποτέρῳ κεν Ὀλύμπιος εὖχος ὀρέξῃ
ὣς ὅρμαινε μένων ὃ δέ οἱ σχεδὸν ἦλθεν Ἀχιλλεὺς
ἶσος Ἐνυαλίῳ κορυθάϊκι πτολεμιστῇ
σείων Πηλιάδα μελίην κατὰ δεξιὸν ὦμον
δεινήν ἀμφὶ δὲ χαλκὸς ἐλάμπετο εἴκελος αὐγῇ
ἢ πυρὸς αἰθομένου ἢ ἠελίου ἀνιόντος
Ἕκτορα δὡς ἐνόησεν ἕλε τρόμος οὐδ ἄρ ἔτ ἔτλη
αὖθι μένειν ὀπίσω δὲ πύλας λίπε βῆ δὲ φοβηθείς
Πηλεΐδης δἐπόρουσε ποσὶ κραιπνοῖσι πεποιθώς
ἠΰτε κίρκος ὄρεσφιν ἐλαφρότατος πετεηνῶν
ῥηϊδίως οἴμησε μετὰ τρήρωνα πέλειαν
ἣ δέ θὕπαιθα φοβεῖται ὃ δἐγγύθεν ὀξὺ λεληκὼς
ταρφέ ἐπαΐσσει ἑλέειν τέ ἑ θυμὸς ἀνώγει
ὣς ἄρ ὅ γἐμμεμαὼς ἰθὺς πέτετο τρέσε δἝκτωρ
τεῖχος ὕπο Τρώων λαιψηρὰ δὲ γούνατ ἐνώμα
οἳ δὲ παρὰ σκοπιὴν καὶ ἐρινεὸν ἠνεμόεντα
τείχεος αἰὲν ὑπ ἐκ κατ ἀμαξιτὸν ἐσσεύοντο
κρουνὼ δἵκανον καλλιρρόω ἔνθα δὲ πηγαὶ
δοιαὶ ἀναΐσσουσι Σκαμάνδρου δινήεντος
ἣ μὲν γάρ θὕδατι λιαρῷ ῥέει ἀμφὶ δὲ καπνὸς
γίγνεται ἐξ αὐτῆς ὡς εἰ πυρὸς αἰθομένοιο
ἣ δἑτέρη θέρεϊ προρέει ἐϊκυῖα χαλάζῃ
ἢ χιόνι ψυχρῇ ἢ ἐξ ὕδατος κρυστάλλῳ
ἔνθα δἐπ αὐτάων πλυνοὶ εὐρέες ἐγγὺς ἔασι